
NUTARIMAS
DĖL LIETUVOS RESPUBLIKOS VYRIAUSYBĖS 2020 M. RUGPJŪČIO 12 D. NUTARIMO NR. 900 „DĖL LIETUVOS RESPUBLIKOS REGIONINĖS PLĖTROS ĮSTATYMO ĮGYVENDINIMO“ PAKEITIMO

Nr. 
Vilnius

Lietuvos Respublikos Vyriausybė nutaria:
1. Pakeisti Lietuvos Respublikos Vyriausybės 2020 m. rugpjūčio 12 d. nutarimą Nr. 900 „Dėl Lietuvos Respublikos regioninės plėtros įstatymo įgyvendinimo“: 
1.1. Pakeisti preambulę ir ją išdėstyti taip:
„Vadovaudamasi Lietuvos Respublikos regioninės plėtros įstatymo 4 straipsnio 5 dalimi 11 straipsnio 2 dalimi, 14 straipsnio 3 ir 5 dalimis, 15 straipsniu, 25 straipsnio 1 ir 4 dalimis, 26 straipsnio 4 dalimi ir 28 straipsnio 2 dalimi, Lietuvos Respublikos Vyriausybė nutaria:“ 
1.2. Papildyti 3 punktu:
„3. Patvirtinti šią Nacionalinės regioninės plėtros tarybos (toliau – Taryba) institucinę sudėtį:
Tarybos pirmininkas – visų regionų plėtros tarybų kolegijų pirmininkų bendru sutarimu Tarybos pirmininku paskirtas regiono plėtros tarybos kolegijos pirmininkas.
Tarybos nariai:
Lietuvos Respublikos Vyriausybės kanceliarijos atstovas;
Lietuvos Respublikos aplinkos ministerijos atstovas;
Lietuvos Respublikos ekonomikos ir inovacijų ministerijos atstovas;
Lietuvos Respublikos energetikos ministerijos atstovas;
Lietuvos Respublikos finansų ministerijos atstovas;
Lietuvos Respublikos kultūros ministerijos atstovas;
Lietuvos Respublikos socialinės apsaugos ir darbo ministerijos atstovas;
Lietuvos Respublikos susisiekimo ministerijos atstovas;
Lietuvos Respublikos sveikatos apsaugos ministerijos atstovas;
Lietuvos Respublikos švietimo, mokslo ir sporto ministerijos atstovas;
Lietuvos Respublikos vidaus reikalų ministerijos atstovas;
Lietuvos Respublikos žemės ūkio ministerijos atstovas;
Lietuvos statistikos departamento atstovas;
Užimtumo tarnybos prie Lietuvos Respublikos socialinės apsaugos ir darbo ministerijos atstovas;
Lietuvos savivaldybių asociacijos atstovas;
regionų plėtros tarybų kolegijų pirmininkai;
darbdavių organizacijų atstovai – po vieną atstovą iš darbdavių organizacijų, kurios Lietuvos Respublikos darbo kodekso nustatyta tvarka yra atrinktos į Lietuvos Respublikos trišalę tarybą;
profesinių sąjungų organizacijų atstovai – po vieną atstovą iš profesinių sąjungų organizacijų, kurios Lietuvos Respublikos darbo kodekso nustatyta tvarka yra atrinktos į Lietuvos Respublikos trišalę tarybą;
Nacionalinės bendruomeninių organizacijų tarybos deleguotas nevyriausybinių organizacijų atstovas;
Nevyriausybinių organizacijų tarybos deleguotas nevyriausybinių organizacijų atstovas.“
		2. Pripažinti netekusiu galios Lietuvos Respublikos Vyriausybės 2003 m. balandžio 14 d. nutarimą Nr. 465 „Dėl Nacionalinės regioninės plėtros tarybos sudarymo ir jos nuostatų patvirtinimo“ su visais pakeitimais ir papildymais.

